
· NACRT PRIJEDLOGA 

Na temelju članka 35. Zakona o lokalnoj i područnoj (regionalnoj) samoupravi ("Narodne novine", broj 33/01, 60/01, 106/03, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15, 123/17, 98/19 i 144/20), članka 15. stavka 2. Zakona o javnoj nabavi („Narodne novine“, broj 120/16, 114/22 i 48/26), članka 23. Statuta Općine Brckovljani („Službeni glasnik Općine Brckovljani“ broj 01/18, 02/20, 09/20, 02/21, 04/22, 05/23) Općinsko vijeće Općine Brckovljani na svojoj sjednici  …………………… 2026. godine donosi 


IZMJENU I DOPUNU PRAVILNIKA
 O PROVEDBI POSTUPAKA JEDNOSTAVNE NABAVE


Članak 1.

(1) Ovom Izmjenom i dopunom Pravilnika o provedbi postupaka jednostavne nabave mijenja se i dopunjuje Pravilnik o provedbi postupaka jednostavne nabave („Službeni glasnik Općine Brckovljani“ broj 06/26) (u daljnjem tekstu: Pravilnik). 

Članak 2.

Mijenja se članak 19. Pravilnika na način da glasi:

„(1) U svrhu osiguranja pravne zaštite u postupcima jednostavne nabave čija je procijenjena vrijednost veća od 15.000,00 eura, gospodarski subjekti koji imaju ili su imali pravni interes za dobivanje ugovora o jednostavnoj nabavi te koji je pretrpio ili bi mogao pretrpjeti štetu zbog postupanja naručitelja imaju pravo prigovora.
(2) Prigovor se izjavljuje općinskom načelniku putem modula EOJN u roku od tri dana od dana dostave/objave odluke o odabiru ili poništenju. 
(3) Prigovor mora najmanje sadržavati:
· podatke o gospodarskom subjektu
· oznaku postupka jednostavne nabave
· odluku na koju se izjavljuje prigovor
· navode na kojima se prigovor temelji
(4) Ako prigovor ne sadrži podatke iz stavka 3. ovoga članka, Naručitelj će pozvati gospodarskog subjekta da u primjerenom roku, koji ne može biti kraći od jednog dana, dopuni ili pojasni prigovor. Ako gospodarski subjekt u ostavljenom roku ne otkloni nedostatke, prigovor će se smatrati neurednim. 
(5) Nepravodoban, nedopušten ili neuredan prigovor odbacit će se obrazloženim rješenjem.
(6) O osnovanosti prigovora rješenje donosi općinski načelnik u roku od 8 dana od dana izjavljivanja prigovora.
(7) Podnošenje prigovora odgađa sklapanje ugovora do donošenja rješenja o prigovoru, osim u slučaju žurne nabave kada bi odgoda mogla prouzročiti ozbiljnu štetu ili ugroziti obavljanje poslova iz djelokruga Naručitelja.
(8) U postupku pravne zaštite ne plaća se naknada za pokretanje postupka.“

Članak 3.

Mijenja se članak 22. stavak 2. Pravilnika:

„(2) Ovaj Pravilnik kao i njegove izmjene i dopune bit će objavljene na internetskim stranicama Naručitelja i u EOJN RH.“

Članak 4.
Ova Izmjena i dopuna  Pravilnika o provedbi postupaka jednostavne nabave stupaju na snagu osmi dan od dana objave u Službenom glasniku Općine Brckovljani. 

KLASA: 
URBROJ: 
Brckovljani, 
                                                                                                                   PREDSJEDNIK
                                                                                                            OPĆINSKOG VIJEĆA
                                                                                                                   Stjepan Vinojčić
 
